Жана Жекова
Жана Жекова е измежду най-известните и утвърдени български дизайнерки. Член е на СБХ (1987).

Родена е в Казанлък. Завършила е висше образование във ВМЕИ, София. Първата българска дизайнерка, която вдъхва нов живот на дамския корсет и го налага отново в модата. Има 20-годишна творческа кариера към 2005 г.

За творчеството ѝ са характерни изящната елегантност, модерния дизайн и перфектното изпълнение. Предпочита изчистената линия на силуета. Ръчно обагря и дорисува тъканите. Работи с ефирни коприни, деликатни дантели, шифон и най-нови – хай-тек материи. Дизайнерката не крие пристрастията си към дългата вечерна рокля. Предпочита изчистената линия на силуета. Акцентира на формата на деколтето както отпред, така и на гърба, като по този начин превръща всяка дреха в забележителен уникат. Жана Жекова е първата родна дизайнерка, която възвърна отминалата слава на корсета и го наложи отново, вече като част от вечерния тоалет на българката.

Жана Жекова е трикратна носителка на наградата на Академията за мода „Златна игла“ на Академията за мода (1996 г. и 1999 г.), а през 2006 г. получава и най-престижния моден приз в страната - „Златна игла“ за цялостен принос в областта на модата. Обявена е за „Дизайнер на годината“ и на фестивала за висша мода през 1990 г. и 1995 г., по-късно получава и приз за цялостно творчество. Получава награда от ТВ предаването „24 карата“ за телевизионна мода през 1997 г. Създава години наред вечерните облекла за българските участнички в конкурса „Мис Свят“ и е официален дизайнер на конкурса „Мис България“ (2001). Авторка е на вечерните тоалети на актрисите във филма „Хищна птица“ (реж. Боян Милушев, с участието на Ричард Чембърлейн).

Източници

Външни препратки 
 Официален сайт

Български модни дизайнери
Възпитаници на Техническия университет – София
Родени в Казанлък